Den Vest-Sjællandske Avis, 1829-03-28
Nyeste Post-Efterretninger. Den vigtigste Efterretning, som den udenlandske Post har dennegang medbragt er: at den Russiske Escadre under Admiral Heyden skal have angrebet den Tyrkisk Ægyptiske Flaade i Farvandene ved Suda ved Øen Candia og tilintetgjort den. Det kommer allene an paa om Efterretningen bliver bekræftet; thi man har den kun igiennem de Franske Blade. Det hedder derom i et Brev fra Marseille af 12te Marts, at den Ægyptiske Flaade havde forsøgt paa at gjøre Landgang paa Øen Candia med Tropper og Munition; men at alle Skibe ere blevne brændte paa to Corvetter nær, som Russerne bemægtigede sig og med Undtagelse af en Fregat, som er bleven bygget i Livorno og som tog Flugten. (Endskiøndt Efterretningen ikke er officiel, saa er den dog ingenlunde utroelig eller usandsynlig; thi man veed bestemt, at Ægyptiske Krigskibe have i den sidste Tid sværmet omkring Øen Candia, og man ved ligeledes med Sikkerhed, at Greve Heyden laae den 1ste Februar ved Poros med 4 Russiske Orlogskibe. Desuden laae ogsaa den Græske Fregat Hellas, commanderet af Capitain Miaulis ved samme Øe, og Afstanden imellem Poros og Candia er ikke saa stor. – Grækerne fortsætte Krigen mod Tyrkerne med Kraft. Capitain Antonio Kreisis er med Krigskibet Epaminondas og flere andre Fartøier trængt ind i Bugten ved Ambracia eller Arta, har slaget den Tyrkiske Florille og erobret to Brigger, to Kanonbaade og nogle mindre Skibe, og fra Corfu berettes under 5de Febr.: at Capitain Tavella; som, commanderer Avantgarden ved Ypsilantis Corps, har ved Carpenizi totalt slaget Tyrkerne, og efter erholdet Forstærkning leiret sig med 8000 Mand ved Fanara, 1 1/2 Miil fra Tricala. (denne Stad ligger høit oppe i Thessalien, saa at det er virkelig meget store Fremskridt. General Denzel har besat Agrapha og Tatarna paa Grændserne af Bloco med 6000 Mand, og General Church har bemægtiget sig Staden Voiniza, som ligger ved Bugten af Arta og hvis Castel maae snart overgive sig. Den Østerrigske Jagttager derimod siger, at det er lykkedes Tyrkerne ved en dristig Maneuvre at proviantere Castellet paa to Maaneder, saa at det nok kan holde sig en Tid endnu. Gen. Church har indsendt en Rapport om Erobringen af Staden selv til Præsidenten, hvori det hedder: at den blev indtaget med Storm og at han derved blev understøttet af den Græske Flotine i Bugten, som beskiød Castellet; Kampen var heftigst ved Toldstedet, hvor Tyrkerne havde stærkt forskandset sig. Den Tyrkiske Commandant i Boncali, Rehen Aga og Tschaus=Aga Risserati faldt i Træfningen. 2000 Græske Jndvaanere, som Tyrkerne behandlede som Slaver, bleve befriede. Et Tyrkisk Corps, som i det østlige Livadien skulde understøtte Garnisonen i Athen, blev angrebet og slaget i Biergpassene ved Livadien og den Tyrkiske Chef blev nødt til at trække sig tilbage, paa Veien lod han udplyndre et Par Landsbyer. Disse Grækernes raske Fremskridt maae vist for en stor Deel tilskrives Præsidentens kloge og virksomme Administration, hvilken han har lagt for Dagen ved et Dekret af 2den Januar, angaaende Grækenlands militaire Organisation, hvori der bestemmes, at de Franske militaire Løve skulle være gieldende for alle Grækenlands regulatte Tropper; at enhver Soldat skal tiene i tre Aar imod en vis Sold, og som skal forhøies naar han paanye vil lade sig engagere paa tre Aar, og at han da tillige skal bære et Ærestegn paa den venstre Overarm; har han tient i 12 Aar, saa skal han bære et aparte Ærestegn og faae dobbelt Sold, og forlader han saa Tienesten, saa skal han erholde Pension eller optages i Jnvalidernes Corps, for hvilket et eget Huus skal bygges og hvori de skulle forsørges; Avancementet skal foregaae med Hensyn til en Trediedeel efter Anciennitet og ved de øvrige 2/3 Dele efter Regieringens Bestemmelse.